《次陈州》
宋代·洪刍

一水萦回橐驼项，百丈遥牵如簸掌。鸬鹚捕鱼没复出，鹭鸶行沙俯还仰。

白云思我白头亲，双足未到心先往。黄昏系缆危台边，饭糗羹藜莫惆怅。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。